
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 1058-…/2012
Előterjesztést készítette: Tóth Krisztina jegyző, Seprősné Cseri Ágota irodavezető
Előterjesztés elkészítésének időpontja: 2012. március 14.
Előterjesztést véleményezi: ESZB, PTÜB
Döntés módja: nyílt szavazás, minősített szótöbbség

Mellékletek: rendelettervezet (előterjesztéshez csatolva) + számítások (excel)
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. március 22-én tartandó munkaterv szerinti ülésére

3. napirendhez

Tárgy: A bölcsődei ellátás 2012. évi intézményi térítési díjának megállapítása
Tisztelt Képviselő-testület!
A bölcsődék üzemeltetésének anyagi hátterével kapcsolatos törvényi szabályozás fokozatosan átalakításra került az elmúlt időszakban. Első lépcsőben a gyermekétkeztetésben megállapítható, a nyersanyagnormával azonos mértékű térítési díjra engedélyezett a jogszabály 50 %-os rezsiköltséget felszámítani, 2012. január 1-jétől pedig mód van térítési díjat megállapítani a gondozás után is.  
Jogszabályi feltételek

A gyermekek védelméről és a gyámügyi igazgatásról szóló 1997. évi XXXI. törvény (Gyvt.) 146. § (1) bekezdése szerint a személyes gondoskodást nyújtó gyermekjóléti alapellátás keretében biztosított gyermekek napközbeni ellátásáért térítési díjat kell fizetni, amit a Gyvt. 29. § (1) és 104. § (1) bekezdése alapján a fenntartó önkormányzat határoz meg rendeletben.
A Gyvt. 143. § (1) bekezdése szerint a gyermekvédelmi rendszer működéséhez szükséges pénzügyi fedezetet a központi költségvetés és az önkormányzat hozzájárulása biztosítja, amit az igénylő által fizetendő térítési és gondozási díj egészít ki.

A Gyvt. 147. §-a alapján a fenntartó megállapítja az ellátás intézményi térítési díját, ami a szolgáltatási önköltség és a normatív állami hozzájárulás különbözete. Az intézményi térítési díjat több szolgáltatás és ellátás nyújtása esetében is szolgáltatásonként (ellátásonként) kell meghatározni, a közös költségelemek szolgáltatásonkénti (ellátásonkénti) közvetlen költségeinek arányában történő megosztásával. A bölcsőde esetében az intézményi térítési díjat külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a gyermekétkeztetésre vonatkozóan.

A szolgáltatási önköltséget a tárgyévre tervezett adatok alapján a tárgyév április elsejéig kell megállapítani. A szolgáltatási önköltség év közben egy alkalommal korrigálható, ha azt a tárgyidőszaki folyamatok indokolják.

A fenntartó az intézményi térítési díjat a kiszámított és külön jogszabály szerint dokumentált térítési díjnál alacsonyabb összegben is meghatározhatja.

A Gyvt. 148. § (1) bekezdése szerint a kötelezett által fizetendő térítési díj összegét (a továbbiakban: személyi térítési díj) az intézményvezető, a szolgáltatást vezető vagy a működtető (a továbbiakban együtt: intézményvezető) konkrét összegben állapítja meg. A bölcsődei ellátás esetében az intézményvezető megállapítja a bölcsődei ellátás keretében biztosított gyermekétkeztetésre vonatkozó személyi térítési díjat, valamint emellett - a fenntartó döntésétől függően - a bölcsődei ellátás keretében nyújtott gondozásra is megállapíthat személyi térítési díjat.

A személyi térítési díj összege - önkormányzati intézmény esetén - a fenntartó rendeletében foglaltak szerint csökkenthető, illetve elengedhető, ha a kötelezett jövedelmi és vagyoni viszonyai ezt indokolttá teszik. Bölcsőde esetében a rendszeres gyermekvédelmi kedvezményben részesülő gyermek, a tartósan beteg vagy fogyatékos gyermek, a három- vagy többgyermekes család gyermekének, az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, az átmeneti vagy tartós nevelésbe vett gyermek gondozását térítésmentesen kell biztosítani. Ezekben az esetekben személyi térítési díj csak az étkezésért kérhető. 
A Gyvt. 151. §-a alapján a bölcsődében az étkeztetésre a gyermekétkeztetés szabályait kell alkalmazni. A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.

Gyermekétkeztetés esetén a rendszeres gyermekvédelmi kedvezményben részesülő bölcsődés gyermek után az intézményi térítési díj 100%-át kedvezményként kell biztosítani (normatív kedvezmény).

Intézményi térítési díj a bölcsődében
	
	2012. évi terv alapján számított 

(számítás külön mellékletben)
	2011-re megállapított intézményi térítési díj / nap
	2012-re javasolt intézményi térítési díj / nap

	
	önköltség /nap
	napi térítési díj /nap
	
	

	Étkezés
	1481
	756 Ft+áfa
	484 Ft+áfa
	(PTÜB, ESZB javaslata alapján)

	Gondozás
	2526
	1290 Ft+áfa
	-
	(PTÜB, ESZB javaslata alapján)

	Bölcsődei ellátás összesen
	4007
	2046 Ft+áfa
	484 Ft+áfa
	(PTÜB, ESZB javaslata alapján)


Természetesen dilemma, hogy érdemes-e megkockáztatni az évi 494 100 Ft/fő normatívát a beszedhető térítési díj ellenében, azonban fentebb látható, hogy milyen tág a kedvezményezetti kör, így a térítési díj ténylegesen csak azokat érintené, akik nem tartoznak hátrányos helyzetű kategóriába, és jövedelmi viszonyaik alapján sem szorulnak támogatásra, mégis havonta kb. 70 000 Ft-os állami és önkormányzati (kb. 50-50 %) támogatásban részesülnek.
Kérem a fentiek szíves megfontolását, és a térítési díj megállapítását. 

Sülysáp, 2012. március 14.

Horinka László s.k.

polgármester
MELLÉKLET

Sülysáp Nagyközség Önkormányzata Képviselő-testületének

…/2012. (....) önkormányzati rendelete

a gyermekek védelmének helyi rendszeréről szóló 

12/2010. (VIII. 26.) önkormányzati rendelete módosításáról

Sülysáp Nagyközség Önkormányzatának Képviselő-testülete az Alaptörvény 32. cikkével, a helyi önkormányzatokról szóló 1990. évi LXV. törvény 16. § (1) bekezdésével, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (1) és 104. § (1) bekezdésével kapott felhatalmazással és feladatkörében a következőket rendeli el:

1. § Sülysáp Nagyközség Önkormányzata Képviselő-testületének a gyermekek védelmének helyi rendszeréről szóló 12/2010. (VIII. 26.) önkormányzati rendelete 2. melléklete 2. pontja helyébe az 1 melléklet szerinti szövegrész lép.
2. § Ez a rendelet 2012. április 1-jén lép hatályba. 
Sülysáp, 2012. március 22.

Horinka László
Tóth Krisztina



polgármester
jegyző




1. melléklet a …/2012. (….) önkormányzati rendelethez

2.  Bölcsődei ellátás intézményi térítési díja
2.1. Az intézményi térítési díj megállapításának elemei:

	Ft/fő/nap
	A
	B
	C
	D

	
	Önköltség 
	Normatíva 
	Térítési díj maximális nettó összege 
	Fizetendő nettó intézményi térítési díj (< C)

	Étkezés
	1481
	725
	588
	

	Gondozás
	2526
	1236
	1290
	

	Bölcsődei ellátás
	4007
	1961
	1878
	


2.2. Étkezés térítési díjának megoszlása étkezésenként:
	Reggeli
	10 %
	Ft + áfa / étkezési nap

	Tízórai
	10 %
	Ft + áfa / étkezési nap

	Ebéd
	65 %
	Ft + áfa / étkezési nap

	Uzsonna
	15 %
	Ft + áfa / étkezési nap

	Összesen
	100 %
	Ft + áfa / étkezési nap


Háromszor étkező bölcsődés gyermek térítési díja = 487 Ft + áfa x étkezési napok száma.

Négyszer étkező bölcsődés gyermek térítési díja = 573 Ft + áfa x étkezési napok száma.

2.3. A személyi térítési díj megállapítása során figyelembe vehető kedvezmények:
	Jövedelem (Ft/hó)
	Kedvezmény (%)

